கேள்வி: நிலை உயர்வு (சதுரங்கம்) - குதிரையாக அதிகார உயர்வு பற்றி நீங்கள் என்ன அறிந்துள்ளீர்கள்?
பதில்: ராணியால் நகர முடியாத வழிகளில் குதிரை நகர முடியும் என்பதால், குதிரையாகக் குறை அதிகார உயர்வு பெறுதல் மிகவும் பயனுள்ளதாக அமையலாம்.[http://www.chesselo.com/puzzles/chess_puzzle_75.html சதுரங்கப் புதிர் 75 ] அத்தோடு, குதிரையாக அதிகார உயர்வு பெறுதல் குறை அதிகார உயர்வில் அதிகமாக மேற்கொள்ளப்பட்டு வருகின்றது. எமானுவேல் லாஸ்கரால் வழங்கப்பட்ட வலது புறத்திலுள்ள சதுரங்க நிலையில் குதிரையாக அதிகார உயர்வு பெறுவதே சாதகமானது. இந்நிலையில் வெள்ளையானது புள்ளிகளில் பின்தங்கி நிற்கின்றது. ''e''-சிப்பாயானது ராணியாக அதிகார உயர்வு பெற்றாலும் (''1.exd8(Q)?''இன் மூலம்) வெள்ளையானது புள்ளிகளில் கறுப்பை விடப் பின்தங்கியே நிற்கும். ஆனால், ''e''-சிப்பாயானது ''1.exd8(N)+!'' என்ற நகர்வை மேற்கொள்வதன் மூலம் வெள்ளை கவையொன்றை ஏற்படுத்த முடியும். அடுத்து, கறுப்பு ராஜா (சதுரங்கம்) நகர்த்தப்பட்டவுடன் ''2.Nxf7'' என்ற நகர்வின் மூலம் கறுப்பு ராணியைக் கைப்பற்ற முடியும். அதன் பின், வெள்ளை ''3.Nxh8'' என்ற நகர்வின் மூலம் கோட்டையைக் கைப்பற்றி, கறுப்பை விட ஒரு காய் கூடுதலாக வைத்திருக்க முடியும்.